《龙窟渡拜先曾祖楚江先生墓》
明代·吴与弼

青山远入避红尘，遗魄千秋此水滨。荒陇凄凉重拜日，细从诸老问前因。

作者简介：（1391—1469）江西崇仁人，初名梦祥，字子傅，吴溥子。十九岁即决心专治程朱理学，不应科举。天顺元年以石亨荐，授左谕德，固辞不拜。所著《日录》，悉言生平所得。胡居仁、陈献章、娄谅等均其弟子。学者称康斋先生，有《康斋文集》。